**DISPOZIŢIA**

**nr. 105 din 21 martie 2022**

**privind constituirea** **Comisiei de evaluare a ofertelor pentru**

**atribuirea ACORDULUI CADRU având ca obiect**

**Lucrări de întreținere pe timp de vară a drumurilor județene din județul Cluj,**

**5 loturi**

Preşedintele Consiliului Judeţean Cluj,

Având în vedere Referatul nr. 11112 din 21.03.2022 elaborat de către Directia de Dezvoltare si Investitii referitor la constituirea Comisiei de evaluare a ofertelor pentru atribuirea acordului cadru având ca obiect Lucrări de întreținere pe timp de vară a drumurilor județene din județul Cluj, 5 loturi

În conformitate cu dispozițiile :

* art. 191 alin. (1) lit. c) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 68 alin. (1) lit. a) din Legea nr. 98/2016 privind achiziţiile publice, cu modificările și completările ulterioare;
* art. 126 şi ale art. 127 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1. (1)** Se constituie Comisia de evaluare a ofertelor pentru atribuirea acordului cadru având ca obiect Lucrări de întreținere pe timp de vară a drumurilor județene din județul Cluj, 5 loturi componenţa cuprinsă în anexa care face parte integrantă din prezenta dispoziție.

**(2)** Persoana desemnată în calitate de președinte al comisiei constituite conform alineatului (1) conduce lucrările acesteia și are drept de vot.

**(3)** Persoanele desemnate în calitate de preşedinte de rezervă, respectiv de membrii de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**(4)** După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

**Art. 2.** Doamna Măgrădean Juliette-consilier achizitii publice - Serviciul Lucrări şi Achiziţii Publice- se numește în calitate de persoană responsabilă cu aplicarea procedurii de atribuire a acordului cadru precizat la articolul 1.

**Art. 3.** Persoanele nominalizate la art. 1 și art. 2 își vor îndeplini obligațiile și vor exercita atribuţiile și competențele stabilite prin Hotărârea Guvernului nr. 395/2016, cu modificările și completările ulterioare.

**Art. 4.** Prezenta dispoziţie se comunică prin e-mail, persoanelor nominalizate la art. 1 - 2, Direcției Dezvoltare și Investiții, precum şi Prefectului Judeţului Cluj.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci

**Anexă**

**la Dispoziția nr. 105/21 martie 2022**

**Componența** **Comisiei de evaluare a ofertelor pentru**

**atribuirea acordului cadru având ca obiect**

**Lucrări de întreținere pe timp de vară a drumurilor județene din județul Cluj,**

**5 loturi**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Calitatea în cadrul comisiei de evaluare** | **Numele și prenumele** | **Funcția deținută/**  **postul ocupat** | **Serviciul/Biroul/**  **Compartimentul** | **Mențiuni** |
| **0** | **1.** | **2.** | **3.** | **4.** | **5.** |
| 1 | Președinte cu drept de vot | Mărțiș Gabriela | Sef serviciu | Serviciul Urmărire și Decontare Lucrări |  |
| 2 | Membru | Crișan Chindea Marinela | Consilier | Serviciul Urmărire și Decontare Lucrări |  |
| 3 | Membru | Karda Levente | Consilier | Serviciul Urmărire și Decontare Lucrări |  |
| 4 | Membru | Săveanu Lucian | Consilier | Serviciul Urmărire și Decontare Lucrări |  |
| 5 | Membru | Spătar Constantin | Consilier | Serviciul Urmărire și Decontare Lucrări |  |
| 6 | Membru | Feurdean Adrian Eugen | Consilier | Serviciul Urmărire și Decontare Lucrări |  |
| 7 | Membru | Paul Crina Mirela | Consilier | Serviciul Tehnic, Situaţii de Urgenţă |  |
| 8 | Membru | Găzdac Alexandru | Consilier | Serviciul Tehnic, Situaţii de Urgenţă |  |
| 9 | Membru | Roșca Nicolae Tudor | Referent de specialitate | Serviciul Urmărire și Decontare Lucrări |  |
| 10 | Membru | Fati Paul Horea | Consilier | Serviciul Tehnic, Situaţii de Urgenţă |  |
| 11 | Membru | Măgrădean Juliette | Consilier achizitii publice | Serviciul Lucrări şi Achiziţii Publice | Presedinte de rezerva |
| 12 | Membru de rezervă | Toma Adrian | Consilier | Serviciul Urmărire și Decontare Lucrări |  |
| 13 | Membru de rezervă | Inoan Mihai | Consilier achizitii publice | Serviciul Lucrări şi Achiziţii Publice |  |
| 14 | Membru de rezervă | Cozma Mircea Ovidiu | Consilier | Serviciul Operaţional |  |
| 15 | Membru de rezervă | Mureșan Mircea Dan | Consilier | Serviciul Operational |  |
| 16 | Membru de rezervă | Pop Istvan Zsolt | Consilier | Serviciul Operational |  |

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci